als_Latn dik_Latn sag_Latn
Prioritetet dhe sfidat e shpenzimeve publike në Shqipëri u diskutuan sot në një tryezë të rrumbullakët të organizuar nga Banka Botërore në bashkëpunim me Ministrinë e Financave. Në këtë aktivitet morën pjesë Ministri i Financave Shkëlqim Cani, Zëvendësministri i Financave Erjon Luçi, Zevenesministri i Energjisë dhe Industrisë Ilir Bejtja, Zëvendësministrja e Shëndetësisë Milva Ikonomi, Drejtoresha e Zyrës së Bankës Botërore në Shqipëri Tahseen Sayed, Menaxherja e sektorit të politikave ekonomike në Bankën Botërore Satu Kahkonen, drejtues nga Ministria e Financave, Banka e Shqipërisë, Zyra e Kryeministrit, partnerë për zhvillim dhe staf teknik i Bankës Botërore.
Pjesëmarrësit riafirmuan rëndësinë e ndjekjes së një program të konsolidimit fiskal për uljen e borxhit publik, si dhe u diskutuan hapa specificë që Shqipëria mund të ndërmarrë për t’i bërë shpenzimet për arsimin, shëndetësinë, dhe ndihmën sociale sa më eficiente dhe produktive.
Diskutimet në këtë aktivitet u përqëndruan në gjetjet dhe rekomandimet e raportit të përfunduar rishtazi të Bankës Botërore, të titulluar Analizë e Financave Publike të Shqipërisë. Pjesa e parë e Analizës, e beërë publike në mars 2014, fokusohet te rëndësia e konsolidimit fiskal për të mbajtur borxhin publik në kontroll, pakësuar risqet fiskale dhe për përmirësimin e stabilitetit makroekonomik. Disa masa që janë ndërmarrë në këto drejtime mbështeten nga Huaja prej 120 milionë dollarësh për politika zhvillimi për Financat Publike që u aprovua nga Bordi i Drejtorëve Ekzekutivë javën e kaluar.
Pjesa e dytë e Analizës, e cila do të botohet së shpejti, vlerëson efektivitetin e shpenzimeve publike në shëndetësi, arsim, mbrojtje sociale, dhe sugjeron hapa për rritjen e eficiencës dhe cilësisë së këtyre shpenzimeve. Gjithashtu, në të shqyrtohet progresi i reformës së administratës publike dhe identifikohen hapat për përmirësimin e shërbimeve të qeverisë dhe avancimin e progresit të Shqipërisë drejt integrimin në BE. Raporti është përgatitur në bashkëpunim të ngushtë me ekspertë të ministrive që përfshihen në analizë.
Disa nga pjesëmarrësit vecuan rëndësinë e uljes së borxhit publik në një periudhë afatmesme me qëllim ruajtjen e stabilititetit makroekonomik dhe rritjes ekonomike. Borxhi publik i Shqipërisë, mbi 70% të GDP është ndër më të lartët në Europën Juglindore dhe hapat e ndërmarrë së fundmi nga Qeveria për konsolidimin fiskal, si për të ardhurat edhe për shpenzimet, konsiderohe si te duhur për pakësimin gradual të borxhit në kohë.
“Me pakësimin e borxhit publik, Shqipërisë do t’i duhet të investojë më shumë për burimet njerëzore, vecanërisht në shëndetësi, arsim dhe rrjetin e mbrojtjes sociale, në mënyrë që të përmirësojë konkurrueshmërinë krahasuar me rajonin, të tërheqë investimet e huaja direkte dhe të rrisë standardin e jetesës së qytetarëve të vet”, tha Abebe Adugna, Kryeekonomist për Shqipërinë, Serbinë dhe Kosovën si dhe një nga autorët e raportit. “Në dritën e programit aktual të qeverisë për konsolidimin fiskal, me hapësirë të pakët për të rritur shpenzimet publike, është e rëndësishme të përmirësohet eficienca dhe produktiviteti i shpenzimeve publike në këto sektorë.”
Drejtues të Ministrive të përfshira në analizë diskutuan hapa specifikë se si mund të përmirësohet efektiviteti i shpenzimeve dhe cilësia e shërbimeve publike, sic janë p.sh. prezantimi i shpenzimeve transparente për frymë për arsimin, përmirësimi i prokurimeve të barnave dhe sistemit të pagave në sistemin shëndetësor, dhe zbatimi i kritereve të përfitimit të asistencës sociale dhe pagesave të paaftësisë.
Në periudhën nga afatmesme në afatgjatë, me zgjerimin e hapësirës fiskale, mund të jenë të nevojshëm alokime buxhetore, vecanërisht duke pasur parasysh investimet shumë të ulëta të Shqipërisë krahasuar me mesataren e investimeve rajonale si për shëndetësinë ashtu edhe për arsimin.
Në lidhje me administratën publike, pjesëmarrësit në tavolinën e rrumbullakët vunë në dukje se një hap I rëndësishëm është sigurimi i zbatimit të susksesshëm të ligjit të ri të shërbimit civil përmes forcimit të Departamentit të Administratës Publike, duke prezantuar praktika menaxhimi profesionale të burimeve njerëzore në ministritë e linjës dhe pushtetin lokal, si dhe duke rritur kapacitetet e planifikimit dhe rekrutimit të institucioneve të shërbimit civil, ndërsa kalojnë drejt rekrutimit me grupe, sikurse parashikohet edhe nga ligji i ri i shërbimit civil.
© Ministria e Financave 2015
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn